கேள்வி: திருகோணமலை பத்திரகாளி அம்பாள் ஆலயம் பற்றி தகவல் சொல்.
பதில்: ஸ்ரீ பத்திரகாளி அம்பாள் ஆலயம் திருகோணமலை நகரின் மையப்பகுதியில், பேருந்து நிலையத்திற்கு மிக அருகாமையிலும் திருகோணமலை தொடருந்து நிலையத்திலிருந்து ஒரு கிலோமீற்றர் தூரத்திலும் அமைந்துள்ளது.[http://www.tamilnet.com/art.html?catid=13&artid=8503 "Trinco historic Pathirakali Amman temple festival begins"]. TamilNet (March 9, 2003). Retrieved April 5, 2012. மேலும் இக்கோவில் பதினெட்டு மகா சக்தி பீடங்கள் தேவியின் இடுப்புப் பகுதி வி்ழுந்த பீடமாகவும் தந்திர சூடாமணி கூறும் 51 சக்தி பீடங்கள் தேவியின் சிலம்புகள் விழுந்த பீடமாகவும் கருதப்படுகிறது. ஒரு சிலர் உண்மையான சக்தி பீடக் கோவில் போர்ச்சுக்கீசியப் படையெடுப்பில் இடிக்கப்பட்டு விட்டதால் இந்தக் கோவிலின் அம்மன் சன்னதியே சக்தி பீடமாக வணங்கப்படுகிறது என்றும் கூறுகின்றனர். திருக்கோணேச்சரம் இறைவி மாதுமையாளே சக்தி பீட கோவில் என்றும் கூறுவர்.
கேள்வி: திருகோணமலை பத்திரகாளி அம்பாள் ஆலயம் - திருவிழா குறித்து விரிவாக சொல்லுங்கள்.
பதில்: பங்குனி உத்தரம்த் தீர்த்தோற்சப நாளாகக்கொண்டு பதினொரு நாட்கள் மகோற்சவம் நடைபெறுகிறது. ஒன்பதாம் நாள் இரதோற்சவம் நடைபெற்று, பங்குனி உத்தரத்தன்று அம்பாள் கோணேசப் பெருமாள் எழுந்தருளியிருக்கும் திருக்கோணேச்சரம் அடிவாரத்திலுள்ள கடற்கரையில் அதிகாலையில் தீர்த்தமாடுவர். நவராத்திரி திருவிழா மற்றும் கேதாரகௌரி விரதம் ஆகியன சிறப்புடன் இடம்பெறுகின்றன.
கேள்வி: திருகோணமலை பத்திரகாளி அம்பாள் ஆலயம் - வைகாசிப் பொங்கல் பற்றி விளக்கவும்.
பதில்: வைகாசிப் பூரணை வரும் தினம் எதுவோ அதற்கு முன்னர் வரும் திங்கட்கிழமை ஸ்ரீ பத்திரகளி அம்பாள் ஆலயப் பொங்கலும், இத்தினத்திற்கு முன்னர்வரும் திங்கட்கிழமை பாலம்போட்டாற்றுப் பத்தினியம்மன் கோயில் பொங்கலும், இத்தினத்தை அடுத்துவரும் வாரத்தில் செவ்வாயக்கிழமை சல்லி அம்மன் கோயில் பொங்கலும் நடைபெற்றுவருகின்றது. இந்த ஒழுங்கு பன்னெடுங்காலமாக நடைமுறையில் இருந்துவருகிறது. இதனால் வைகாசி மாதம் முழுவதும் திருகோணமலையில் சக்தி வழிபாட்டு பக்தி வெள்ளத்தில் மூழ்கியிருப்பதைக்காணலாம்.
கேள்வி: திருகோணமலை பத்திரகாளி அம்பாள் ஆலயம் - கும்பவிழா என்பது என்ன?
பதில்: விசயதசமியன்று நடைபெறும் கும்பவிழா திருகோணமலையில் இடம்பெறும் தனித்துவமான ஒரு விழாவாகும்.